ચાલુ વર્ષના ઉનાળાની ઋતુ ગાંધીનગરના શહેરીજનો માટે અસહ્ય પુરવાર થઇ રહી છે. મહત્તમ તાપમાન ૪૫ ડિગ્રીએ પહોંચ્યુ હતું અને સતત મહિના સુધી તાપમાન ઉંચુ રહેતા કાળઝાળ ગરમીનો અહેસાસ થઇ રહ્યો છે. તે ઉપરાંત છેલ્લા અઠવાડિયાથી લઘુત્તમ તાપમાન પણ હાઇએસ્ટ ડિગ્રી રહ્યુ છે. તેની સાથે ભેજનું પ્રમાણ ઉંચુ રહેવાથી સતત ૭ દિવસની રાત્રી દરમિયાન અસહ્ય બફારો વેઠી રહેલા લોકો અકળામણ અનુભવી રહ્યાં છે.